ฮอกไกโด เกาะแห่ง ขนม-นม-เนย ของญี่ปุ่น
หากพูดถึงฮอกไกโดแล้ว สิ่งแรกที่หลายๆ คนจะนึกถึงก็คงเป็น สภาพอากาศที่หนาวกว่าเกาะอื่นๆ ในญี่ปุ่น   รู้หรือไม่ว่า ฮอกไกโด นอกจากจะเป็นแหล่งท่องเที่ยว สำหรับคนที่ชื่นชอบหิมะและสกี  ก็ยังเป็นแหล่งทางการเกษตรและปศุสัตว์สำคัญของญี่ปุ่นด้วย
15 มิ.ย. 2563

ฮอกไกโด เกาะแห่ง ขนม-นม-เนย ของญี่ปุ่น /โดย ลงทุนแมน
หากพูดถึงฮอกไกโดแล้ว สิ่งแรกที่หลายๆ คนจะนึกถึงก็คงเป็น สภาพอากาศที่หนาวกว่าเกาะอื่นๆ ในญี่ปุ่น
รู้หรือไม่ว่า ฮอกไกโด นอกจากจะเป็นแหล่งท่องเที่ยว สำหรับคนที่ชื่นชอบหิมะและสกี 
ก็ยังเป็นแหล่งทางการเกษตรและปศุสัตว์สำคัญของญี่ปุ่นด้วย
รู้หรือไม่ว่า นมวัวกว่า 50% ของญี่ปุ่นนั้นถูกผลิตขึ้นที่เกาะฮอกไกโด
และนั่นเป็นสาเหตุให้ นมวัวฮอกไกโดนั้นกลายมาเป็นวัตถุดิบสำคัญในอาหาร และขนมต่างๆ ในประเทศญี่ปุ่น
แล้วทำไมนมวัวฮอกไกโด ถึงมีรสชาติอร่อยกว่าที่อื่น? 
╔═══════════╗
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
สั่งซื้อได้ที่ (รับส่วนลด 10% จากราคาปก 350 บาท)
Lazada : 
Shopee : 
╚═══════════╝
สิ่งที่สำคัญเลยคือเรื่องของ อุณหภูมิ บนเกาะฮอกไกโด
เนื่องจากอยู่ทางตอนเหนือสุดของประเทศญี่ปุ่น
ทำให้ฮอกไกโดนั้นมีอากาศที่หนาวเย็นกว่า เกาะอื่นๆ 
โดยเฉพาะในหน้าร้อน ที่มีอากาศเย็นสบายกำลังดี โดยมีอุณหภูมิเฉลี่ยอยู่ที่ประมาณ 24 องศาเซลเซียสเท่านั้น
ด้วยสภาพอากาศที่เป็นใจ บวกกับพื้นที่ทำฟาร์มธรรมชาติกว้างขวาง  
ทำให้วัวที่นี่เติบโตได้ดี และทำให้คุณภาพของนมวัวนั้น อร่อย เข้มข้นตามไปด้วย
และแน่นอนว่า แม้กระทั่ง เนื้อวัว ฮอกไกโดเองก็เป็นที่นิยมเช่นกัน
นอกจากนมวัวแล้ว ฮอกไกโดก็ยังเป็นแหล่งผลิตพืชผลทางการเกษตรอื่นๆ ของประเทศอีกด้วย อย่างเช่น มันฝรั่ง ข้าวโพด ข้าวสาลี ถั่วเหลือง
เรื่องที่ตามมาก็ทำให้ ฮอกไกโดมีแบรนด์ที่ใช้วัตถุดิบเหล่านี้เกิดขึ้นมากมาย และหลายๆ ร้านก็ได้รับความนิยม ทั้งในญี่ปุ่นและต่างประเทศ รวมถึงประเทศไทย
แล้วแบรนด์ที่ทำมาจากนมฮอกไกโดมีอะไรบ้าง?
เริ่มจากแบรนด์ชีสเค้กชื่อดังอย่าง LeTAO อ่านว่า เลอ ทาโอะ ก็เป็นชีสเค้กที่ใช้นมจากฮอกไกโด 
ทำให้ตัวชีสเค้กมีความหวานมัน เข้มข้นกว่าร้านอื่นๆ จนเป็นกระแสได้รับความนิยมไปทั่วญี่ปุ่น และนักท่องเที่ยวต่างพากันติดใจ ซื้อกลับบ้าน จึงทำให้มีการขยายสาขาไปยังต่างประเทศ
หรือจะเป็นอีกหนึ่งขนมของฝากยอดฮิตอีกอย่าง ก็คือ Shiroi Koibito หรือ ชิโรอิ โคอิบิโตะ
คุกกี้สอดไส้ช็อกโกแลตของแบรนด์ Ishiya ซึ่งสามารถสร้างยอดขายได้มากถึง 4,270 ล้านบาท ในปี 2018
สุดท้ายก็มีอีกแบรนด์หนึ่ง เป็นแบรนด์ที่ทำเกี่ยวกับผลิตภัณฑ์จากนม ที่มีต้นกำเนิดมาจากเกาะ ฮอกไกโดเช่นกัน บริษัทนี้มีชื่อว่า บริษัท Megmilk Snow Brand
และบริษัทนี้ก็ยังจดทะเบียนในตลาดหลักทรัพย์ญี่ปุ่นด้วย
โดยมีผลิตภัณฑ์ตัวแรกที่ได้รับความนิยมคือ เนยสดฮอกไกโด Snow Brand Hokkaido Butter
นอกจากนี้ Megmilk Snow Brand ยังมีผลิตภัณฑ์อื่นๆ ตามมาอีกหลายผลิตภัณฑ์ เช่น ชีส นมข้น โยเกิร์ต ซึ่งก็ยังคงเน้นการใช้วัตถุดิบจากฮอกไกโด
ในปี 2019 บริษัท Megmilk Snow Brand มีรายได้ทั้งหมด 170,000 ล้านบาท 
และล่าสุดบริษัทมีมูลค่ามากถึง 51,000 ล้านบาท
พอมาถึงตรงนี้ ก็น่าจะทำให้เราได้เห็นว่า 
ความจริงแล้วฮอกไกโด มีบทบาทสำคัญอย่างมากในเรื่อง ผลผลิตทางการเกษตรและปศุสัตว์ในประเทศญี่ปุ่น ที่เปรียบเสมือนครัวใหญ่ ที่ผลิตอาหารให้คนญี่ปุ่นมากมายในแต่ละปี
และวัตถุดิบเหล่านี้ก็ก่อให้เกิดแบรนด์ที่มีชื่อเสียงมากมาย ที่สร้างความแตกต่างไม่ใช่แค่ในประเทศ
แต่เป็นในระดับสากล
ซึ่งในบางจังหวัดของประเทศไทยนั้นก็สามารถทำแบบฮอกไกโดได้เช่นกัน แต่ต้องอาศัยการร่วมมือจากทั้งฝ่ายปกครองส่วนท้องถิ่นและภาคประชาชน ในการทำให้ผลิตภัณฑ์ของท้องถิ่นมีชื่อเสียง และสามารถขายไปได้ทั่วประเทศ รวมไปถึงทั่วโลก
ปิดท้ายด้วยข้อมูลที่น่าสนใจ 
รู้หรือไม่ว่า ชื่อฮอกไกโดเพิ่งถูกตั้งขึ้นจากการผนวกดินแดนนี้เข้ามาเป็นส่วนหนึ่งของญี่ปุ่นเมื่อปี 1869 นี้เอง
ในสมัยก่อนดินแดนนี้ญี่ปุ่นไม่ค่อยให้ความสนใจ เนื่องจากมีอากาศหนาวเย็น และไม่สามารถปลูกข้าวได้ แต่เมื่อทางรัฐบาลญี่ปุ่นได้มีการไปศึกษาดูงานที่สหรัฐอเมริกา ซึ่งมีสภาพอากาศและภูมิประเทศคล้ายกัน
และได้ค้นพบว่า ฮอกไกโดนั้นเหมาะกับการเลี้ยงปศุสัตว์ จึงเริ่มมีการเปลี่ยนให้ฮอกไกโดกลายเป็นแหล่งปศุสัตว์ที่สำคัญของประเทศนั่นเอง..
----------------------
อยากรู้ความเป็นไปของเศรษฐกิจโลก ต้องเข้าใจอดีต
เศรษฐกิจโลก 1,000 ปี พิมพ์ครั้งที่ 6
สั่งซื้อได้ที่ (รับส่วนลด 10% จากราคาปก 350 บาท)
Lazada : 
Shopee : 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-